# name
E/Seu/Cultures. Proposta de difusió del patrimoni escultòric del temple de la Seu Vella de Lleida

# metadata.dc.contributor.advisor[].value
Hernàndez, F. Xavier (Francesc Xavier), 1954-

# metadata.dc.description[].value
Màster Oficial en Gestió del Patrimoni Cultural, Facultat de Geografia i Història, Universitat de Barcelona, curs: 2011-2012, Tutor: Dr. Francesc Xavier Hernàndez Cardona

# metadata.dc.description.abstract[].value
El conjunt d’escultura romànica del temple de la Seu Vella de Lleida (capitells i portades)
constitueix una de les manifestacions artístiques més significatives en el terreny de l’escultura
monumental de Catalunya del segle XIII. D’altra banda, per la seva varietat i riquesa, és quelcom que
distingeix l’antiga catedral lleidatana respecte d’altres monuments equiparables per la rellevància i
cronologia.
A l’actualitat, però, no existeixen recursos museogràfics que facilitin la interpretació d’aquest
patrimoni historicoartístic durant la visita al monument. D’altra banda, a Internet tampoc no hi ha un
espai rellevant que aporti continguts de qualitat sobre l’esmentat conjunt. Atesa aquesta situació, el
projecte que es presenta fa una proposta de difusió d’aquest llegat artístic que té dos eixos d’actuació.
El primer dels eixos s’ha anomenat ‘Visita presencial’ i se centra en la realització d’una
intervenció museogràfica a l’interior de la catedral mitjançant la instal·lació d’una sèrie d’elements i
recursos museogràfics que afavoreixi el descobriment, l’observació i la interpretació de les escultures
per part del visitant. El segon eix s’ha anomenat ‘Centre virtual’ i es focalitza en la creació d’un espai
web, amb un elevat grau d’informació, tant a nivell quantitatiu com qualitatiu, que serveixi com a
plataforma d’exploració, consulta i estudi del conglomerat d’escultures lleidatanes.
Pel que fa als destinataris de la proposta, es fa una distinció per a cadascun dels dos eixos. La
visita presencial s’adreça a un públic ampli. El perfil és el d’un visitant que podria tenir entre 25 i 60
anys d’edat, amb un nivell de formació mitjà-elevat. D’altra banda, en relació amb el públic del centre
virtual s’han distingit dos tipus de públic: en primer lloc un públic divers però que té una tendència a
accedir a un tipus determinat de continguts a través de la xarxa, per bé que potser no té uns
coneixements específics en el tema que es planteja i, en segon lloc, un tipus d’usuari més entès
(estudiants, especialistes, etc.), al qual se li reserva una aproximació més específica i detallada. L’ús de
les TIC es complementa amb una aplicació per a telèfons intel·ligents que permetrà accedir a la pàgina
web i que els usuaris es podran descarregar i utilitzar durant la visita al temple.
Un aspecte que es considera bàsic en aquesta proposta és la comunicació. En aquest sentit es fa
una aposta decidida perquè prengui protagonisme l’ús de les xarxes socials. En concret, es preveu la
creació d’un perfil a Facebook, un a Twitter i un a Flickr, que seran gestionats i moderats per tal
d’assolir unes finalitats concretes. Al marge d’això, també es preveu comunicar la proposta a través de
mitjans tradicionals (fulletons, ràdio i premsa) i la realització d’una sèrie d’activitats complementàries,
com ara la presentació dels mitjans o la celebració d’unes jornades.
L’últim aspecte a destacar és l’Avaluació. El projecte s’avaluarà al llarg de la seva vigència per
tal de detectar possibles mancances, descoordinacions, etc., mitjançant una avaluació contínua. També
hi haurà una avaluació final, un cop acabat el període de tres anys –que és la durada prevista per a la
seva implementació- que servirà per determinar en quina mesura s’han assolit els objectius. Això
permetrà determinar si el seu funcionament ha de prosseguir.

# metadata.dc.source[].value
Màster Oficial - Gestió del Patrimoni Cultural i Museologia

# metadata.dc.title[].value
E/Seu/Cultures. Proposta de difusió del patrimoni escultòric del temple de la Seu Vella de Lleida